ПРОТОКОЛ № 11

от заседанието на Комисия по правни въпроси 
на Висшия съдебен съвет, проведено на 14 март 2016 г.

Днес, 14 март 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна”.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Предложение от Асоциацията на държавните съдебни изпълнители за промяна в Закона за съдебната власт относно правомощията на държавните съдебни изпълнители.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно изготвяне на проекти за изменения и допълнения на НКП и ЗСВ, с цел превръщането на съдебните заседатели в активни участници в наказателния процес.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение писмото от Министерство на правосъдието относно изготвяне на проекти за изменения и допълнения на НКП и ЗСВ, с цел превръщането на съдебните заседатели в активни участници в наказателния процес.

2. ОТНОСНО: Становище от Софийски районен съд относно Законопроект за изменение и допълнение на Административнопроцесуалния кодекс, сигнатура № 554-01-167/20.10.2015 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Отлага разглеждането на т.2  от настоящия дневен ред за следващото заседание.

3. ОТНОСНО: Писмо от и.ф. председателя на Районен съд гр. Благоевград до и.ф. председателя на Окръжен съд гр. Благоевград с искане за определяна на допълнително трудово възнаграждение на Екатерина Николова – съдия в Районен съд гр. Благоевград. /копие до ВСС/

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение писмото от и.ф. председателя на Районен съд гр. Благоевград до и.ф. председателя на Окръжен съд гр. Благоевград с искане за определяна на допълнително трудово възнаграждение на Екатерина Николова – съдия в Районен съд гр. Благоевград.

4. ОТНОСНО: Проект на Закон за предотвратяване на корупцията и за отнемане на незаконно придобито имущество, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

4.1. Предлага на Висшия съдебен съвет да изрази становище по представения Закон за предотвратяване на корупцията и за отнемане на незаконно придобито имущество (по-нататък Закона), както следва::

1. Правомощията на ИВСС по извършване на проверки за почтеност и конфликт на интереси на съдии, прокурори и следователи, както и на имуществените им декларации по чл. 132А, ал. 6 от КРБ следва да се уредят в ЗСВ. Доколкото същата материя е предмет на уреждане и в този закон (ЗПКОНПИ), те трябва да я уреждат в подходящ синхрон. Поради това ВСС предлага двата законопроекта да се разглеждат паралелно.

2. Разпоредбата на чл. 48, ал. 6 противоречи на чл. 132А, ал. 6 от КРБ, тъй като не е допустимо разглеждането на сигнали за корупционно поведение на съдии, прокурори и следователи да се извършват от орган извън ИВСС. Чл. 50 от законопроекта ясно показва, че се извършва проверка, т.е. действия, свързани пряко с накърняване независимостта на орган на съдебната власт. Тези проверки са възложени с конституционната норма на ИВСС.
Същите са и възраженията, свързани с чл. 73, ал. 1, който включва образуването на производство по установяване на конфликт на интереси срещу съдии, прокурори и следователи в правомощията на Бюрото, а не на ИВСС.

3. Не е уредена ясно процедурата, относима към заварените декларации по действащия Закон за предотвратяване и установяване на конфликт на интереси, които се подават до Висшия съдебен съвет и се публикуват на сайта на съвета.
С оглед разширяване кръга на обстоятелствата и лицата, които трябва да декларират, не е уреден въпросът за евентуално предеклариране  от страна на задължените лица, и кои обстоятелства следва да бъдат декларирани отново.

4. С разпоредбата на § 2 задълженията на огромна част от държавната администрация, в т.ч. и на служителите в съдебната власт за деклариране по този закон са приравнени на задълженията на лицата заемащи висши публични длъжности по чл. 5 от Закона, което разширява обхвата до невъзможност за контрол и намалява ефекта от закона.

4.2. Внася предложението за разглеждане на заседание на Висшия съдебен съвет, насрочено за 17.03.2016 г.

5. ОТНОСНО: Проект на Правилник за финансиране и отчитане на дейността на учебните и почивните бази на органите на съдебната власт, предоствен от Комисия „Бюджет и финанси“.

КОМИСИЯТА ПО ПРАВНИ ВЪПРОСИ
Р Е Ш И:

5.1. Отлага разглеждането на т. 5 от настоящия дневен ред за следващото заседание.

6. ОТНОСНО: Писмо от министерство на финансите с искане за предоставяне на информация за двустранна среща с ЕК на 23.03.2016 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение писмото от министерство на финансите с искане за предоставяне на информация за двустранна среща с ЕК на 23.03.2016 г.

ДОПЪЛНИТЕЛНИ ТОЧКИ:

7. ОТНОСНО: Предложение от Асоциацията на държавните съдебни изпълнители за промяна в Закона за съдебната власт относно правомощията на държавните съдебни изпълнители.

КОМИСИЯТА ПО ПРАВНИ ВЪПРОСИ
Р Е Ш И:

7.1. Подкрепя предложението от Асоциацията на държавните съдебни изпълнители за промяна в Закона за съдебната власт относно правомощията на държавните съдебни изпълнители, като разпоредбата на чл. 264, ал.2 се измени по следния начин:
„чл. 264, ал. 2 Държавните съдебни изпълнители осъществяват принудително изпълнение на частни притезания. Държавата и органите, компетентни да установяват публични вземания, могат да възлагат на държавните съдебни изпълнители и събирането на публични вземания.“
7.2. Решението по т. 7 да се изпрати на Министерство на правосъдието за вземане предвид при изготвяне на Закона за изменение и допълнение на Закона за съдебната власт.

ПРЕДСЕДАТЕЛ
НА КОМИСИЯТА:		  /П/   
                          ЮЛИАНА КОЛЕВА